Estado di derecho

Estado di derecho (na Hulandes:rechtsstaat; Ingles:state of law of state based on justice and integrity) ta un estado den cua e base di autoridad estatal ta ancra den reglanan legal generalmente aplicabel y den cua e ehercicio di e autoridad aki den tur su manifestacionnan ta suheto na e poder di e reglanan aki y na hurisprudencia.Burkens, M.C. (2017). Beginselen van de democratische rechtsstaat (di 8 edicion). Deventer, Nederland: Wolters Kluwer, (p. 41).  E concepto di un estado di derecho a wordo desaroya na Europa como un contrapartida di un practica cu e dura siglonan largo bou di monarcanan absoluto, manera Carlomagno, Abd al-Rahman III y Luis XIV. 

For di e idea di un estado di derecho por preveni arbitrariedad y promove siguridad legal y igualdad legal. Den un estado di derecho ciudadanonan ta wordo proteha pa medio di leynan contra e poder di e estado. Solamente huesnan independiente por husga den un conflicto entre ciudadanonan mes, of entre ciudadano(nan) y un organo gubernamental, y ta considera cu nan ta atene nan mes na e ley y regulacionnan. Den caso di violacion, un hues por reemplasa e desicion cu ta wordo cuestiona cu un otro desicion of impone sancionnan, cu ta regla pa ley. Un estado no por wordo yama un estado di derecho, si e huesnan den e estado aki no ta independiente.

E ta esencial cu no solamente e ciudadano, pero tambe e gobierno mes ta mara na su propio leynan. Den Roma antiguo, e principio aki tabata wordo resumi na latin como: patere legem quam ipse fecisti (somete na e ley cu bo a traha).

E terminonan democracia y estado di derecho hopi biaha ta wordo uza intercambiable, pero un democracia no necesariamente mester ta un estado bou di estado di derecho, y un estado bou di estado di derecho no necesariamente ta un democracia. Mas frecuente ainda, e estado di derecho ta wordo confundi cu e orden legal. E ultimo termino ta describi e set di reglanan den un comunidad cu ta wordo goberna pa ley. Esaki no ta bisa nada tocante e contenido di e derecho ey; tur pais tin un orden legal, di kualke naturalesa. Un dictadura (lo contrario di un democracia) y un estado policial (lo contrario di un estado di derecho) tambe tin un orden legal.

Elementonan 
Un estado di derecho ta un estado den cua e poder di gobierno ta limita pa ley (manera e palabra mes ta indica). Y ley ta mas cu un sistema di ley. Si un gobierno of un di su funcionario abusa di su poder, pa definicion no tin un estado di derecho, sino un falta di esaki. Den un estado di derecho tin un balansa entre un di mas y un di menos na reglanan, y e leynan por wanta critica substancial pa loke ta nan contenido.

Pa motibo di e ariba menciona, awendia hende hopi biaha ta papia di un actitud di estado di derecho. Di acuerdo cu algun erudito di derecho constitucional, ta util pa mira e estado di derecho como un virtud pa organisacionnan, y pues como un caracteristica positivo. Integridad por wordo mira como un componente di e estado di derecho.

Elementonan importante di e estado di derecho ta:
 Supremacia di ley – tur accion di gobierno mester tin base legalDicey, A. V. (1885). Introduction to the Study of the Law of the Constitution. Macmillan..

 Igualdad den ley – tur hende, incluso e autoridad, ta somete na e mesun regla.

 Division di poder – separacion di poder legislativo, ehecutivo y hudicialMontesquieu, C. (1748). De l'esprit des lois..

 Proteccion di derechonan humano – garantia pa e sistema legal.

 Tribunal independiente – sistema di husticia sin interferencia politicoEuropean Court of Human Rights (ECHR). (1959–). Jurisprudence on judicial independence..

 Estado di derecho den Reino Hulandes 
Den Reino Hulandes, estado di derecho ta e fundeshi di su sistema constitucional. E Grondwet (Hulanda) y Statuut pa Reino Hulandes ta garantisa: separacion di poder, autonomia pa e partinan constituyente (Aruba, Kòrsou, Sint Maarten), respeto pa derechonan humano y un rol di institucionnan manera Raad van State y OmbudsmanBovend'Eert, P.P.T. (2019), Handboek Caribisch Staatsrecht

 Caribe Hulandes 
Den e islanan (Aruba, Kòrsou, Sint Maarten, Boneiru, Saba i Sint Eustatius), e principio di estado di derecho ta aplicabel di e siguiente manera:

 Husticia ta wordo ehecuta pa Corte Comun di Husticia di Aruba, Corsou y Sint Maarten y di Boneiro, Sint Eustatius y Saba den un capacidad imparcialPresentatie jaarverslag 2016 Hof van Justitie, GHJ (19 di mei 2017)
 Derechonan di ciudadano ta proteha den e constitucion local di Aruba, Corsou y Sint Maarten y den tratadonan internacional manera e Tratado Europeo pa Derechonan Humano (EVRM).

 Den islanan BES (Boneiru, Sint Eustatius y Saba), e Grondwet ta aplicabel directamenteWet openbare lichamen BES. (2010). Stb. 2010, 252..

Na pesar di e principionan fuerte aki, ta existi retonan manera: demora den proceso penal, limitacion di recursonan humano y financiero y falta di transparencia administrativo. Organisacionnan manera 
Ministerio Publico y actornan di sociedad civil ta continua traha pa reforsa estado di derecho den Caribe Hulandes.


Category:Gobièrnu
Category:Polítika